
DISSERTATIO 


INAUGURALIS, 


DE 


NECROSI. 


Gulielmo  Joanne  Greer  Auctore. 


Ut  legibus  Senatus  Academici  Universitatis 
Edinensis  obtemperem,  quae  unumquemque  sum- 
mos in  Medicina  honores  ambientem,  dissertatio- 
nem de  aliqua  re  ad  medicinam  pertinente  per- 
scribere, jubent;  eam  alFectionem  ossium  quae 
Necrosis  appellatur,  pro  argumento  hujus  tenta- 
minis prae  caeteris  suscepi,  utpote  quae  morbus  sit, 
cui  homines  conditionis  vit^e  inferioris  oram  oc- 
cidentalem Hiberniae  partis  septentrionalis  inco- 
lentes imprimis  objiciuntur,  quem  porro,  dum  per 

aliquot  annos  magno  Nosocomio  in  ea  vicinia  pu- 
pillus aderam,  mihi  observandi  S2cpe  facultas  fuit. 

Quum  animum  ad  scientiam  imperfectam,  quam 
Anatomici  et  Physiologi  antiqui  de  vera  forma- 
tione, organorum  compage  et  structura  ossis,  ha- 
bebant, advertamus,  multaque  commenta,  quae  de 
hac  re  protulerunt  et  defenderunt,  respiciamus ; 
minime  mirum  erit,  pathologiam  hujus  generis 
diu  obscuritate  haud  parva  obtectam  esse. 

Hodie  vero,  cum  studium  Anatomiae,  omnium- 
que  disciplinarum  ad  eam  attinentium,  per  ratio- 
nem rudes  artes  instituendi  meliorem,  copiamque 
cadavera,  et  in  statu  naturali  et  morboso,  inspi- 
ciendi multo  majorem,  adeo  simplex  factum  sit, 
scientia  medicinae  ad  eam  eminentiam,  quam  bene 
meretur,  pervenit. 

Ab  experimentis,  igitur,  accurate  institutis  in- 
jectionibusque minutis  constat,  ossa  ex  arteriis, 
venis,  nervis  et  absorbentibus,  inter  se  invicem 
connexis,  per  substantiam  cellulosam,  in  cujus 
cellulas  magna  copia  materiae  terreae  deponitur, 
consistere. 

Si  injectio  feliciter  effecta  fuerit,  apparebit, 
sanguinem  ossibus  suffici  a tribus  vasorum  serie- 
bus ; quarum  primae  vasa  valde  minuta  sunt,  et  in 

mmulos  communiter  per  fibras  periostei  super- 
ficiemque ossis  exteriorem  distribuuntur ; secun- 
dae seriei  vasa  quoque  a periosteo  derivantur, 
prioribus  majora  sunt,  et  substantiam  ossis  per 
foraminula  ejus  superficiei  innumera,  intrare  con- 
spiciantur ; vasa  tertiae  seriei  sunt  vere  nutrientia 
vasa  membranae  medullaris,  per  foramina  nutri- 
entia ineunt,  et  pauciora  sunt  quam  utriusvis  se- 
rierum  priorum.  Ab  analogia  sola,  haec  omnia 
vasa  per  anastomosin  inter  sese  conjungi  credere 
liceret,  quae  quidem  sententia  injectionibus  vera 
monstrari  queat ; si  enim  fistula  in  arteriam  nu- 
trientem imponatur,  tota  injecto  compleri  potest, 
dummodo,  sit  corporis  junioris,  et  materia  colo- 
rans probe  levigata  fuerit. 

Constat,  igitur,  quod  in  exemplis  plerisque,  ubi 
inflammatio  in  una  vel  pluribus  horum  vasorum 
seriebus,  originem  habet,  cito  per  totas  patuerit, 
et  in  destructionem  vel  ossis  universi,  vel  partis 
ejus  cujusvis,  desinere  possit,  quia  vitalitas  gene- 
ris ossei  minor  plerumque  morbi  decursui  obstare 
nequit. 

HISTORIA  MORBI. 

Vocabulum  Necrosis,  si  accurate  loquimur, 
mortem,  quacunque  in  parte  corporis  acciderit, 
significat ; at  ssepissime  tamen,  ad  eam  affectio- 
nem ossium  designandum,  usurpatur,  qua,  os  to- 
tum vel  pars  ejus  quaevis  vita  sua  orbatur,  ob 
effectus  inflammationis,  causseve  alius  cujuslibet 
in  structuram  osseam  agentis ; et  dein  sequitur, 
vel  eodem  tempore  occurrit,  renascentia  novi  ossis, 
quod  omnibus  muneribus  prioris  fungi  valeat. 

Nullum  corporis  humani  os  prorsus  ab  hoc  malo 
immunitatem  habet ; ossa,  vero  extremitatum  prae 
caeteris  ei  obnoxiora  esse  videntur,  ista  praesertim 
quae  minime  mollibus  partibus,  veluti  tibia,  ulna, 
clavicula,  &c.  obteguntur. 

Haud  raro  ossa  plura  vel  simul  aggredi  obser- 
vatur, vel  temporibus  a prima  invasione  distinctis. 
Puellulam  ipse  vidi,  circiter  annos  quatuordecem 
natam,  in  Valetudinarium  receptam,  quae  Necrosi 
in  utrisque  tibiis  laborabat;  post  tempus  haud 
parvum,  sanata  dimissa  est,  at  fere  sex  menses 
postea,  eodem  morbo  in  ulna  dextra  rediit. 

Multa  hujusmodi  exempla,  quibus  plura  ossa 


DE  NECROSI. 


5 


simul  affecta  fuerant,  ab  auctoribus  memoriai  tra- 
duntur ; unum  praecipue  a Doctore  Monro  me- 
moratum est,  in  quo  fere  omnia  corporis  ossa 
morbo  correpta  fuerant. 

Opiniones  diversas  auctores  diversi  in  medium 
protulerunt,  et  tuiti  sunt,  quod  ad  rationem  at- 
tinet, qua  renascentia  efficitur ; quidam  enim  eam 
periosteo  tribuunt,  alii,  vero,  id  aliquid  omnino  ad 
talem  finem  conducere  negant. 

Tnter  eos  qui  opinionem  posteriorem  strenue 
defendunt,  est  Dominus  Russee,  multaque  ar- 
gumenta adducit,  et  talia  verba  habet : — “ If  the 
‘‘  ossific  matter  was  deposited  between  the  layers 
“ of  the  periosteum,  both  the  internal  and  exter- 
nal  surface  of  the  new  bone  would  have  a cover- 
ing  from  the  original  periosteum,  which,  as  ap- 
“ pears  from  examination  while  the  parts  are 
“ forming,  is  not  the  case,  as  ossific  granulations 
‘‘  are  observed  on  both  surfaces ; and  the  new  bone 
“ is  so  blended  with  the  surrounding  parts,  that 
“ it  is  impossible  to  distinguish  and  separate  them 
‘‘  from  each  other ; whereas  if  the  new  bone  was 
“ covered  externally  by  the  periosteum,  the  sepa- 
“ ration  would  be  distinet  and  easy. 

“ This  new  shell  forms  under  circumstances 

‘‘  where  it  is  impossible  that  the  original  perios- 
“ teum  can  have  any  share  in  promoting  the  pro» 
“ cess,  as  in  certain  cases  of  compound  fracture, 
‘‘  where  the  cure  is  accomplished  hy  the  forma- 
“ tion  of  an  osseous  shell,  exactly  similar  in  all 
‘‘  respects  to  the  osseous  shells  which  form  in  the 
“ common  cases  of  Necrosis.” 

Hsec  doctrina  porro  comprobatur  quibusdam 
experimentis  ab  eo,  in  animalibus,  institutis ; 
uno  praesertim,  ubi  periosteum  a tibia  abrasit,  de 
qua  re  ita  dicit : — “ Yet,  notwithstanding  its  re- 
‘‘  moval,  a new  osseous  mass  was  formed,  with  all 
“ the  appearances  which  usually  attend  the  reno- 
‘‘  vation  of  new  bone,  and  in  all  the  perfection  of 
“ an  ordinary  case  of  Necrosis.” 

Ex  his  argumentis  et  experimentis  ex  toto  ne- 
gat, periosteum  omnino  ad  renovationem  ossis 
conferre ; non  autem  docet,  quo  abierit  periosteum, 
cum  neque  in  parte  externa,  neque  interna,  ossis 
recens  formati  conspiciendum  occurrat;  neque 
ulla  documenta  affert,  quae  in  solitis  Necrosis  ex- 
emplis periosteum  reproductioni  non  inservire  de- 
monstrent. 

Haec  argumenta  et  experimenta  hoc  et  nihil 
amplius  mihi  comprobare  videntur ; quod,  os  sa- 

11  um  SUO  periosteo  casu  aliquo  privatum,  fere  po- 
testatem habeat  granulationes  ex  sua  superficie 
producendi,  in  quibus  materia  ossifica  deponatur; 
cujus  profecto  exempla  habemus  in  ossibus  junio- 
rum periosteo  orbatis : constat  quoque,  quod,  in 
junctione  fracturarum,  periosteum,  ossis  super- 
I ficies  fractae,  et  substantia  cellulosa  circumjacens, 

I ad  annulum  ossium  formandum,  qui  extremitates 
inter  se  committit,  conspirent. 

Minime  necessario  apparet,  partem  internam 
et  externam  ossis  regenerati  laminis  periostei  ob- 
ductam esse,  quoniam  materia  ossifica,  non  solum 
inter  laminas  ejus,  sed  per  totam  substantiam, 
deponitur ; hsec  membrana,  in  organica  fabrica, 
formaque  structurae,  inflammatione  renovationi 
praecedente,  adeo  mutatur,  ut  a substantia  cellu- 
losa circumjacente  discerni  nequeat. 

I Aliquatenus  Domino  Russee  assentior ; non 
j enim,  periosteum  adesse,  ut  os  renovetur,  prorsus 
I necessarium,  puto ; quoniam  exempla  accidere 
j possunt,  et,  ut  opinor,  vere  accidunt,  ubi  perios- 
j teum,  modo  et  tempore  iisdem  ac  os  ipsum,  de- 
I perditur,  et  tamen  regeneratio  more  solito  fiat, 
j Discrimen  membranam  fibrosam  inter  et  sub- 
stantiam cellulosam,  tantummodo  in  densitate 

constare,  et  eas  structurae  ejusdem  esse,  et  magna 
ex  parte  in  se  invicem  morbo  converti  posse,  opi- 
nor. In  malo,  de  quo  agitur,  exemplum  habe- 
mus periostei,  quod  Membrana  Fibrosa  appellatur, 
adeo  mutati,  ut  a substantia  cellulosa  circumja- 
cente non  possit  distingui ; et  in  luxationibus  diu 
haud  reductis,  novum  ligamentum  capsulare,  pri- 
ori viribus  prope  aequum,  et  ad  ejus  munera  per- 
ficienda, sine  magno  incommodo,  valens,  forma- 
tum invenimus 

Quia  mihi  copia  fuit,  membrum  cujusdam,  qui, 
brevi  postquam  eum  necrosis  invaserat,  alio  mor- 
bo mortuus  erat,  inspiciendi ; iis  assentiri  volo, 
qui,  reproductionem  in  exemplis  plerisque,  muta- 
tioni in  periosteo  inductae  attribuunt,  et  praeser- 
tim opinioni  faveo  Doctoris  Macartney,  qui 
sic  dicit “ The  first  and  most  important  cir- 
‘‘  cumstance  is  the  change  which  takes  place  in 
“ the  organization  of  the  periosteum ; this  mem- 
‘‘  brane  acquires  the  highest  degree  of  vascularity, 
“ becomes  considerably  thickened,  soft,  spongy, 
and  loosely  adherent  to  the  bone.  The  cellular 
substance  also,  which  is  immediately  connected 
‘‘  with  the  periosteum,  suffers  a similar  altera- 
“ tion : it  puts  on  the  appearance  of  being  in- 

‘‘  flamed,  its  vessels  enlarge,  lympli  is  shed  into 
‘‘  its  interstices,  and  it  becomes  Consolidated  with 
“ the  periosteum.”  Tum  porro  dicit,  quod,  post- 
quam materia  ossifica  in  hac  substantia  molli, 
quae  periosteum  pristinum  fuit,  secreta  et  consolU 
data  est,  substantia  cellulosa  inflammata  tenuis 
fiat,  vasa  ejus  imminuantur,  demumque  in  peri- 
osteum ossis  recens  formati  convertatur. 

Hic  morbus  sub  formis  duabus  sese  manifestat. 
Acuta,  scilicet,  et  Chronica ; quarum  prior  stadia 
sua  diversa  velocitate  majore  percurrit,  et  majo- 
rem constitutionis  generalis  turbationem,  quam 
altera  secum  alfert ; haec  enim  saepe  lenta  est,  et 
insidiosa,  raro  habitum  universum,  nisi  levissime, 
afficiens.  At  praeter  has  duas  species  extremas, 
quoque  stadio  et  gradu  inter  eas  sese  prodere, 
ideoque  symptomata  convenientia  exhibere,  potest. 

Quoniam  ossa  longa  artuum  Necrosi  magis 
quam  caetera  obnoxia  sunt,  praecipue  ea  pars  quae 
Scapus  vocatur,  et  malum  rarius  ad  extremitates 
eorum  serpit,  nisi  forma  accerrima;  in  paginis, 
quae  secuturae  sunt,  ad  morbum  in  his  ossibus  ut 
apparet,  tantummodo  animadvertam. 

INDICIA  MORBI. 

-t  ' 1.  . -Ilo 

In  symptomatibus  hujus  morbi  considerandis^; 
non  potest  esse  quin  lucide  appareat,  ea  multuni 
a forma  aggressionis,  quod  ad  modum  suum  atti- 
net, pendere.  In  fere  omni  exemplo,  tamen,  ini- 
tium invasionis  dolore  profundo  sito  plus  minus 
intenso,  qui  non  pressura  augetur,  et  tumefactio, 
vel  integumentorum  discoloratio  absunt,  notatur. 
Hic  dolor  a quibusdam  circa  vesperem j praesertim 
si  die  exercitatio  corporis  sumpta  fuerit,  auges- 
cere dicitur;  haec  indicia  per  temporis  spatium> 
pro  lenitate  vel  vehementia  aggressionis,  brevius  * 
vel  longius  praestanti 

Si  morbus  formam  acutam  adeptus  sit,  signis 
supra  memoratis,  die  secundo  vel  tertio,  succedit ; 
tumor  oedematosus  per  lineam  ossis,  et  saepe  per 
totam  extremitatem  sese  extendens,  cui  accedunt 
omnia  symptomata  febris  sympatheticae  : tuinor 
brevi  pressuram  acriter  sentit,  notam  oedemato- 
sam  amittit,  et  partibus  subjacentibus  firmiter 
adhaeret.  Abscessus  aliquot  jam  per  lineam  ossis 
affecti  sese  produnt,  qui  erumpunt,  et  copiam 
magnam,  pro  magnitudine  sua,  puris  bene  formati 

effundunt ; at  ob  res  circumstantes  plurimas,  vel 
in  constitutione  aegri,  vel  natura  partium,  humor 
effluens  saepe  vitiatur,  itemque  copia  rebus  iisdem 
determinatur.  Simul  ac  hi  abscessus  formantur, 
tumefactio,  magna  ex  parte  subsidit,  attamen  ad- 
huc soliditate  crescere  perdurat. 

^Abscessus  in  exemplis  plerisque,  proclivitatem 
ostendunt,  ad  eam  ossis  extremitatem  primo  for- 
mari, quae  propius  trunco  corporis  situm  habet, 

I alteraque  abscessus  raro  priore  in  situ  superior 
I formatur.  Quomodo  ratio  hujus  rei  reddi  possit 
I dicere  nequeo,  neque  eam  ab  auctoribus  annota- 
tum esse  cognovi. 

Ulcera  his  abscessibus  Telicta,  cito  formam  fis- 
tulosam adipiscuntur ; omne  signum  inflammatio- 
nis jam  submovetur,  et  plerumque  papilla  parva 
fungosa,  coloris  pallidi,  sese  protrudit,  per  apertu- 
ram pus  elabi  sinentem,  vel  ad  ejus  centrum,  vel 
partem  circularem.  Tales  aperturae  Cloacce  dictae 
sunt,  et  aliquando  adeo  parvae  sunt,  ut  tantum 
specillum  commune  admittunt,  quo  linea  perpen- 
diculari (aliter,  enim,  ob  nexum  arctum  inter 
partes  molles  et  os  novum,  praeterea  quia  aper- 
tura in  osse  recente  semper  est  ejusdem  magni- 
tudinis, et  penitus  situ  apposita  aperturae  in  par- 

tibus  mollibus  transire  nequit),  ad  superficiem 
ossis  demisso,  magnitudo  et  coudiiio  Scquestrce, 
seu  ossis  mortui,  pro  comperto  habebuntur. 

Sublatio  sequestrae  proxima  pars  est  processus, 
et  ab  hac  cito  vel  tarde  perfecta,  morbi  diuturni^ 
tas  pendet.  ' 

Nonnunquam  viribus  naturae  solum  sequestra 
submovetur  in  toto;  at,  in  exemplis  plerisque, 
frustis  minoribus,  rejicitur,  neque  hunc  processum 
ac  illum  tantum  doloris  et  irritationis  comitatur. 
Separatio  frustorum  parvorum  citissime . fieri  in- 
cipit, postquam  ulcera  formam  fistulosam  adepta 
sint ; raro  vero  antequam,  nisi  in  exemplis  acutis- 
simis, ubi  mors  perfecta  ossis  renovationi  praeces- 
serit, qu^  tamen  exempla  paucissima  existunt. 
Antequam  frustum  ejiciatur,  nonnihil  inflamma- 
tionis observatur  circa  cloacam,  dolore  comitante, 
ab  2egro  pungente  dicto ; interdum  levis  haemor- 
rhagia accedit,  lateribus  fistulas  a spiculis  frusti 
asperis  laceratis,  effecta;  haec  frusta  intervallis 
per  aliquod  tempus  eliminari  perstant,  donec  tan- 
dem abscessus  novi  inferius  formentur,  idemque 
processus  peragatur,  dum  omnis  sequestra  tolla- 
tur. Hic  quoque  annotari  debet,  cloacas  pri- 
marias sanari,  fere  simul  ac  alterae  formantur. 

In'  aliis,  inilammatio  separationi  frusti  praece^ 
dens  latius  patet,  et  haud  parum  tumefactionis 
tensionisque  excitat,  ^ comitantibus  diminutione, 
vel  etiam  ex  toto  suppressione  humoris  effluentis, 
itemque  gradu  magno  febris  inflammatoriae,  quae 
decedit,  simul  ac  pus  collectum  elabitur;  quod, 
vel  per  aperturam  pristinam,  vel  ei  quam  proxi- 
mam, accidit. 

Quando  sequestra  tota  protrudere  proclivitatem 
ostendit,  processus  fere  idem  est,  etsi  gradu  ma- 
I jore.  Abscessus  formatur,  qui  rumpitur,  et  con- 

t 

I tenta  sua  effundit ; hic  autem  minime  obsistitur ; 
absorptio  ulcerativa  aperturam  recens  factum 
corripit,  et  ad  tantum  ampliat,  ut  sequestra  pro- 
! trudere  sinatur : postquam  aeri  per  aliquod  tem- 
; pus  objectum  est,  nigrum  fit;  dum  ea  pars,  quae 
ad  margines  aperturae  spectat,  et  adhuc  in  pure 
mersa  est,  colorem  suum  albido-subflavum,  id  est, 
colorem  ossi  mortuo  proprium,  retinet.  Separa- 
tioni ulteriori  absorptio  ulcerativa  favet,  quae  par- 
tem aperturae  inferiorem  ampliare  perstat,  donec 
tota  removetur,  eodem  tempore  ac  regeneratio  et 
consolidatio  supra  fiunt.  Haec  autem  regeneratio 
secundaria,  a priori,  in  hoc  discrepat,  quod  pri- 
maria, ut  jam  observatum  est,  in  periosteo  inflam- 

mato  accidit,  dum  contra,  secundaria,  in  strato 
granulationum,  efficitur,  quae  a superficie  interna 
parietis  posterioris  ossis  novi,  oriuntur,  et  absorp- 
tioni parietis  anterioris  respondent.  In  tali  ex- 
pmplo  os  novum  depressionem  anterius  habet, 
magis  compactum,  et  minus  mole  gravatum,  quam 
in  iis,  ubi  sequestra  frustatim  exierat,  apparet. 
Annotatu  dignum  est,  extremitatem  sequestrae 
superiorem  esse,  quae  semper  sese  protrudat,  et 
directione  ad  superficiem  planam  ossis  obliqua. 

His  rite  perpensis,  constaret,  hunc  esse  cursum 
et  progressum  morbi  solitum ; plurima  tamen  ex- 
empla sunt,  quibus  totum  decursum  ad  sanatio- 
nem perfectam  percurrit,  neque  tamen  ullum  in- 
dicium apparet,  sequestram  per  aperturas  in  osse 
novo  elabi ; vel  quando  h^ec  videtur,  ratione  cum 
magnitudine  ossis  mortui  comparata,  minima  est. 
Hoc,  vel  ex  sequestra  absorpta  per  granulationes 
in  superficie  ossis  novi  interna,  oritur;  vel ^ ea 
forma  morbi  esse  potest,  quam  verbis  sequentibus 
Dominus  Whately  describit: — ‘‘ Sometimes 
“ the  inflammation  may  pervade  at  the  same  time 
every  part  of  the  bone,  gradually  changing  its 
serous  into  vessels  carrying  red  blood,  by  which 
the  whole  bony  texture  may  be  uniformly  dc- 

stroyed,  its  eartli^  partides  set  at  liberty  aiitl 
absorbed and  what  was  a few  days  Itefo^ 
hM  and  impenetrablej  as  scarce  to  be  acted  qfi 
byHbe  sharpest  instr unient,  be  now  reduced^to 
a Vascular  pulp,  with  here  and  there  a few^sihall 
bits  of  bone,  wbich  will  afterwards  beeome  e^x- 
traneous  bodies.”  ' ‘ 


DE  CAUSIS. 


Multum  adhuc  obscuritatis  de  causis  Necrosis 
existit : adeo  ssepe  in  iis,  qui  omnino  sani  viden* 
tur,  ac  in  iis,  qui  natura  malo  habitu  instructi 
sunt;  causas  tamen  ejus,  pariter  ac  caeterorum 
morborum  complurium,  iri  Pradisponentes  et  Oc- 
casionales  auctores  distribuerunt. 


Quod  ad  causas  prcedisponentes  attinet,  ea  ¥cl 
^atatem,  strumam,  syphilin,  scorbutum  et  carci- 
noma, relatae  sunt. 

.®tas,  qua  hic  morbus  saepissiirie  accidit, "est  ab 
anno  octavo  ad  vigesimum ; in  paucis  maturius, 
at  rarissime  serius,  accidere  cognitus  est,  nisi  maxil- 
lae  inferioris  necrosin^ excipiamus,  quae  morbus  est 
aetati  adulta  proprius. 

Siquando'  complura  ossa  afficiuntur,  hic  ih or- 
bus, ut  opinor,  cutn  diathesi  strumosa  conjunctus 
invenietur,  et  haud  raro  hydrarthrus  genu  simul 
cum  Necrosi  existit;  at  ab  observatione  dicere 
vellem,  asgros  in  plerisque  exemplis,  ab  iis  signis, 
quae  habitum  strumosum  praecipue  insigniunt, 
immunes  esse. 

In  stadiis  provectioribus  syphilitis,  scorbuti,  et 
carcinomatis,  inter  multas  alias  ossium  affectio- 
nes, Necrosis  nonnunquam  occurrit:  num  vero  ab 
effectibus  morbi  specifici,  an  tantum  a conditione 
constitutionis  debilitata  pendeat,  dicere  non  li- 
quet. 

Inter  causas  occasionales,  recenseri  possunt 
omnia,  quae  inflammationem  in  partibus  corporis 
mollioribus  inducere  queant,  et  plerumque  in  ad- 
haesionem, suppurationem  et  gangraenam  desi- 
nant; 'quoniam  vero  ossa  vi  vitae  minore  quam 
pleraeque  partes  aliae  eorporis  humani  praedita 
sunt,  ideo  conspicuum  est,  morbo  minus  obstare, 
vel  sitas  vires  pro  actione  existente  augere  vali- 
tura esse,  et,  igitur,  quando  aequilibrium,  vim  in- 
ter et  actionem  in  ossea  structura,  perit,  mortifi- 
cationem accedere,  idque  inflammatione  etiam 

minore,  quam  qu2e,  ad  suppurationem  in  partibus 
mollibus  inducendam,  suffecisset. 

DIAGNOSIS. 

Signis  et  progressu  morbi  rite  perpensis,  vix 
potest  esse,  quin  ab  ullo  alio  facile  discernamus ; 
morbi  tamen,  quibuscum  facillime  confundi  po- 
test, sunt. 

Exfoliatio  communis ; 

Ampliatio  ossis  generalis ; 

Exfoliatio  interna. 

In  exfoliatione  communi  tumor  est  flaccidus, 
et  fere  circumscriptus,  dolor  sub  pressura  augetur, 
neque  alte  tendit ; cum  lamina  ejicienda  ulcera- 
tione, detegitur,  non  oblique  sese  protrudit;  le- 
vior est,  et  ad  margines  aequalior  ; facilius  in  plana 
superficiei  ossis  perpendiculari  deprimi  potest; 
tali  modo  eum  deprimatur,  sensus  aegro  imperti- 
tur, quasi  spongia  subderetur,  dolore  acuto  comi- 
tante ; moveri  ^nequit  in  linea  plano  ossis  respon^ 
dente,  et  humor  effluens  plerumque  vitiatus  ex- 
istit. 

In  ampliatione  ossis  generali,  processus  lentior, 

@t  magis  insidiosus  est ; dolor  levis,  si  ullus  adsit, 
sine  tumefactione,  vel  coloris  mutatione  integu- 
mentorum, quae  non  praeter  naturam  ossi  subja- 
centi adhaerent,  neque  ulli  abscessus  vel  ulcera 
formantur. 

In  exfoliatione  interna,  diagnosis  haud  ita  faci- 
lis est:  hic  quidem  dolorem  profande  situm  ob- 
servamus, item  que  abscessus  ^ spiculasque  ossis 
parvas  per  aperturam  prodeuntes ; at  quoniam  os 
magnitudinem  pristinam  retinet,  et  depositio  os- 
sifica  externa  abest,  hunc  morbum  a Necrosi  dis- 
tinguet. 

PROGNOSIS. 

Quum  ossa  partes  sint  non  ad  vitam  prorsus 
necessariae,  raro  accidit,  ut  hoc  malum  in  lethum 
desinat,  nisi  quando  vehementia  irritationis,  et 
suppuratio  late  patens,  febri  hecticae  originem  prae- 
bent ; prognosin  igitur  nostram,  a numero  ossium 
affectorum,  habituque  aegrotantis  priori,  pendere 
oportet. 

DE  MEDENDI  RATIONE. 

In  Necrosi  tractanda,  ad  tres  indicationes  ge- 
nerales respicere  debemus : 

Imo,  Actionis  morbidi  vehementiam  temperare. 

2do,  Sequestrae  sublationem  promovere. 

Stio,  Valetudinem  universam  meliorem  facere, 
viresque  aegri,  inter  morbi  decursum,  sustinere.  ^ 

l7?io,  Si  inflammatio  vehementissima  sit,  eam- 
que  febris  sympathetica  comitetur,  sanguinem  e 
brachio  mittere  necesse  fiet ; hoc  autem  caute  fieri 
debet,  ne  vires  nimis  minuantur;  finis  maximo 
verisimilis  futuri,  ratione  bene  habita.  Hirudi- 
nes parti  affectae  admoveantur,  quibus  succedant 
lotiones  frigidae,  aut  fomentationes  calidae,  prout 
hae  vel  illae  aegro  gratiores  fuerint,  si,  enim  ad  hoc 
rite  attendamus,  varo  in  errorem  trahemur.  Pul- 
vis Ipecacuanhae  compositus,  vel  Pulvis  Anti- 
monialis,  copiis,  pro  aegri  aetate^  determinatis, 'ex- 
hibeatur. Quando  dolor  saevissimus  est,  et  aegro- 
tanti somnum  adimit,  remedium  anodynum  ad 
cubitum  praecipiatur  ; cura  simul  habita,  ut  alvus 
facilis  teneatur  per  aliquod  purgans  mite  et  blan- 

dum ; veluti,’  oleum  ricini,  sulphatem  magiiesise 
et  similia.  Membrum  in  situ  horizontali  servari 
debet,  omni  motu,  nisi  qui  necessarius  sit,  evitato ; 
et  simul  ac  pus  formatum  est,  exitum  ei  statim 
permittere  oportet ; nihil  enim  tantum  ad  inflam- 
mationem et  irritationem  continuandam  confert, 
quantum  puris  collectio,  cujus  exitus,  porro,  post- 
quam abscessus  aperti  sint,  applicationibus,  quae 
generis  quam  maxime  emollientis  esse  debent, 
saepe  summotis,  plurimum  promoveatur. 

In  formis  hujus  morbi  mitioribus,  multum  be- 
neficii, e vesica toriis  mature  admotis,  vel  invicem 
partibus  membri  diversis,  vel  cerato  sabinae  aper- 
tis  retentis,  acceptum  est.  A mea  observatione, 
meliores  effectus  ab  iis  oriri  vidi,  cum  saepe  ad- 
movebantur, quam  cum  cerato  sabinae  aperta  te- 
nebantur. Aeris  mutatio,  diaeta  levis  et  nutriens, 
cursusque  mercurii  alterativus,  vel  sub  forma  sub- 
muriatis  hydrargyri,  vel  hydrargyri  cum  creta, 
prosecutus,  donec  sine  ptyalismo  afficiatur,  saepe 
quoque  haud  parum  prodest. 

2t/o,  Quoniam  diuturnitas  morbi,  a praesentia 
sequestrae  pendere,  bene  nota  est,  multae  rationes 
laudatae  et  assumptae  sunt,  ut  id  citius  tolleretur; 

veluti,  perforationes,  medicamenta  acria  et  irri- 
tantia extrinsecus  adhibita,  cauteriumqiie  verum. 
Quoniam,  vero  omnia,  ad  agendum  in  os  mortuum 
ipsum,  instituta  sunt,  nihil  boni,  at  multum  irri- 
tationis, sanationem  que  per  vires  naturas  efficien- 
dam, morari  potius  quam  accelerare  queant. 

Quoniam  sequestra  a partibus  vivis  absorptione 
disjunctiva  separatur,  ea  remedia  tantum  adhiberi 
debent,  qua3  illum  processum  promovere  cognos- 
cuntur, quorum  nulla  quam  epispastica  majorem 
laudem  adepta  sunt. 

Postquam,  tamen,  pro  certo  habetur,  separatio- 
nem esse  perfectam,  tum  sublationi  faveri  licet, 
rationibus,  quales  ingenium  medentis  ipsius  sug- 
gerat ; hoc  effici  potest  vel  per  incisiones,  vel  per- 
forationem trephino  effectum,  vel  aperturis  per 
spongias  praeparatas  ampliatis. 

Tempus  definitum,  quo  sequestra  amoveatur, 
non  sine  cura  determinari  debet;  si,  enim,  hoc 
praemature  teiitetur,  sequelae  graves  esse  possunt ; 
si,  contra,  nimis  sero,  vires  xgri  adeo  minuta  fue- 
rint, ut  operationem  dolorem  afferentem  tolerare 
nequeat;  tempus,  igitur,  seligendum  est,  statim 
postquam  separatio  sequestrae  penitus  perfecta 
fuerit,  tum  enim,  os  novum  molle  est,  et  facile 

perforandum,  quse  res  operationem  multum  pro- 
movebit. Hoc  autem  minime  semper  sperari  po- 
test ; os  novum  enim  sa^pe,  antequam  sequestra 
separatur,  penitus  consolidatur. 


MODUS  OPERANDI. 

Incisio  longitudinalis  per  partes  molles  ad  os 
usque  facienda  est,  longitudinis  diversae,  pro  mag- 
nitudine sequestrae  : partes  molles  jam  retractori- 
bus  metallicis  separatae  tenendae  sunt,  prius  ab 
osse  subjacente  disjunctae.  Quum  os  ipsum  hoc 
modo  nudatum  fuerit,  et  sedes  vera  extremitatis 
sequestrae  superioris  comperta,  corona  trephini 
pro  magnitudine  ossis  novi  excidenda  est,  huic 
puncto  respondens,  et  altera,  intervallo  variabili, 
infra,  quae  magnitudine  sequestrae  dirigenda  est ; 
parsque  ossis  intercedens  Domini  Hey  serra  tol- 
lenda ; vel  si  os  novum  molle  adhuc  sit,  scalper 
validus  eidem  consilio  aeque  inserviat.  Sequestra 
deinde  caute  amoveatur  forcipe  vel  digitis,  et 
apertura  si  non  satis  magna  fuerit,  quavis  direc- 
tione forte  necessaria  amplietur.  Interdum, 
quando  cloaca,  extremitati  sequestrae  superiori, 
respondet,  si  haec  larga  est,  trephinum  omitti 

queat,  et  quum  extremitas  sese  protrudit,  praeci- 
pue ad  partem  superiorem,  nunquam  hoc -omnino 
opus  est. 

Postquam  sequestra  amota  fuit,  quies  aegri  in 
positu  horizontali  imperari  debet,  cataplasmatibus 
emollientibus  simul  admotis,  donec  inflammatio 
decedat ; et  deinde  applicationes  leves,  et  fascia 
octodecim  caudis,  vel  ea  Sculteti  usurpetur. 
Dum  consolidatio  adeo  provecta  fuerit,  ut  aeger 
exercitationem  corporis  modicam  assumere  sina- 
tur, tum  fascia  spiralis,  non  minus  constricta,  ad- 
moveatur, et  per  aliquod  tempus  postquam  ad 
sanationem  perventum  est,  continuata;  haec  pluri- 
mum ad  membrum  sustinendum  et  roborandum 
conferet,  et  actione  absorbentium  excitata,  molem 
et  aspectum  informem  minuet. 

Multi,  ob  metum  operationum,  sequestram 
submoveri  non  sinent,  donec  constitutio  adeo  ir- 
ritatione et  humoris  profluvio  copioso  debilitetur, 
ut  ad  amputationem  solum  confugiendum  sit.  In 
exemplis  hujusmodi  ad  consilia,  in  tertia  indica- 
tione prolata,  respicere  oportebit. 

A supradictis  primo  intuitu  fortasse  appareret, 
sublationem  sequestrae  maturam,  optimum  et  fere 

solum  remedium  esse,  cui  fidendum  sit:  multa 
autem  exempla  sunt,  quibus  hoc  remedium  adhi- 
bitum, non  modo  incommodum  sed  etiam  pericu- 
lum afferret.  Ad  ea  animadverto,  ubi  morbus 
formam  mitem  exhibet,  cum  parva  vel  nulla  irri- 
tatione, aut  habitus  generalis  turbatione ; et  ubi, 
nulla  proclivitas  ostenditur  ad  sublationem  se- 
questrae ab  externa  parte.  Processus  tamen  na- 
turalis, haud  parum,  a remediis,  in  prima  indica- 
tione, ut  exemplis  formae  mitioris  idoneis,  memo- 
ratis, adjuvetur. 

3/io,  Nihil  magis,  ad  valetudinem  ab  omni 
parte  meliorem  faciendum,  valebit,  quam  aer  pu- 
rus, exercitatio  corporis  modica,  et  diaeta  tenuis 
et  nutriens.  jPger,  si  in  urbe  degit,  ad  rus  vel 
oram  maritimam  migrare  debet,  et  tantum  exer- 
citationis sub  Jove  pleno,  quantum  res  circum- 
stantes sinant,  adhibeatur.  Cibus  facillimus  con- 
coctu sit,  cum  vino  vel  alio  liquore  fermentato 
modice,  et  pro  re  nata  assumpto.  Cinchona  offi- 
cinalis>  ea  forma,  quae  ventriculo  gratissima  fue- 
rit, praescribatur ; boni  effectus,  quoque  a vegeta- 
bilibus decoctis,  praecipue  decocto  sarsaparillae 
composito,  percipiantur. 

Siquando  Febris  Hectica  supervenit,  cum  su- 
doribus copiosis,  cum  diarrhoea  alternantibus,  tum 
rationem  medendi,  ad  constitutionem  spectantem, 
persequi  oportet,  iis  remediis  adjectis,  quae  ad 
sudorem  et  diarrhoeam  compescendum  maxime 
efficacia  reperiuntur.  Priore  consilio  satisfacien- 
do, acidum  sulphuricum  prae  caeteris  idoneum  vi- 
detur, vel  cum  cinchona  exhibitum,  vel  per  se  in 
aqua  distillata  dilutum,  adeo  ut  haec  grate  acidu- 
lata  fiat.  In  alvi  fluxu  sistendo,  electuarium  ca- 
techu,  vel  mistura  cretae  cum  opio  et  catechu,  effi- 
cacia remedia  inveniemus. 

In  decursu  et  fine  hujus  morbi,  cautelam  natu- 
rae munificiam  satis  admirari  nequimus,  utpote 
quae  quoddam  in  locum  ossis  pristini  sufficiat, 
quod  hujus  muneribus  cunctis  fungi  potest,  et 
quo  non  supposito,  membrum  ipsum  ex  toto  in- 
utile factum  esset.  Porro,  cum  morbus  sese  in 
forma  mitiore  prodit,  habitusque  corporis  bonus 
est,  plerique  qui  eo  laborant,  parum  omnino  mali 
sentiunt,  et  omnes  vitae  occupationes,  animique 
delectationes,  incommodo  quidem  minimo  per- 
currunt. 

